Zuma: ‘SA het nie agteruitgegaan onder my heerskappy’Pres. Zuma in die Nasionale Vergadering. Foto: GCIS Hlengiwe Maxon, EFF-LP, het Zuma tydens die sessie gevra oor uitlatings wat hy in Junie gemaak het, waarin hy die optrede van polisiebeamptes tydens die Marikana-tragedie verdedig het. “Die polisie het verdere moorde voorkom aangesien 10 mense al dood was. Ek het daardie punt verduidelik,” het Zuma gesê. “Met verwysing na hoe lede van die EFF met mag uit die parlement verwyder is, regtig, ek het hier gestaan. Ek het nie enige besluit geneem oor daardie kwessie nie, dus kan jy my nie daarvoor blameer nie,” het hy gesê. Zuma het kritiek dat die voorvalle bewys dat Suid-Afrika onder sy heerskappy besig is om ŉ polisiestaat te word, van die hand gewys. “Die land het nie onder gegaan nie. Die land beweeg vorentoe. Dit ontwikkel. Dit is goed, dus is dit nie waar dat die land besig is om onder te gaan nie. Die land word verantwoordelik regeer.”